Diari Oficial de la Generalitat Valenciana


Sumari del DOGV 1234, del 31-01-1990 (1990/816434)

ORDRE de 8 de gener de 1990, de la Conselleria d'Agricultura i Pesca, aprovant el Pla d'Obres i Millores Territorials (1 a part) de la Zona d'Agricultura de Muntanya de l'Alt Palància-l'Alt Millars (Castelló).
-----------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/01/08/(1)/dof/vci/html**

### Dades del document

Número de DOGV
:   1234

Data del DOGV
:   31-01-1990

Secció del DOGV
:   DISPOSICIONS GENERALS

Número del document
:   1990/816434


Data del document
:   08-01-1990

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 8 de gener de 1990, de la Conselleria d'Agricultura i Pesca per la qual s'aprova el Pla d'Obres i Millores Territorials (1a part) de la zona d'agricultura de muntanya de l'Alt Palància-l'Alt Millars (Castelló).  
El Reial Decret 871/1987 de 5 de juny de 1987, sobre actuacions en matèria d'obres i millores a zones desfavorides, indica en el seu article únic que, en el marc dels convenis de col·laboració ja establerts o que s'establesquen entre l'Institut Nacional de Reforma i Desenvolupament Agrari i les Comunitats Autònomes o els seus organismes, les accions de millora del medi rural i les obres i millores territorials que es realitzen a les zones incloses per la CEE en la llista comunitària de zones agrícoles desfavorides i que es duen a terme en superfícies on no hi haja acordades actuacions d'interés general de la nació, ni d'interés de la Comunitat Autònoma corresponent, es podran efectuar d'acord amb el que es regula en l'article 53 i en els títols II i IV del llibre 3r. de la Llei de Reforma i Desenvolupament Agrari de 12 de gener de 1973.  
Desenvolupant la Llei 25/1982 de 30 de juny, d?agricultura de Muntanya, i el Reial Decret 2164/1984, de 31 d'octubre, les Ordres del Ministeri d?agricultura, Pesca i Alimentació de 6 de març de 1985, de 9 de juny de 1986 i de 2 de juliol de 1987, estableixen la delimitació perimetral de les zones d?agricultura de Muntanya, en la qual s'inclouen els municipis de la zona de l'Alt Palància-l?Alt Millars, de la província de Castelló, i que es corresponen amb els indicats en la llista comunitària de zones agrícoles desfavorides de la Directiva del Consell 86/466/CEE, ampliada per decisió del Consell 89/566/CEE, sent zona on no hi ha determinades actuacions d'interés general de la nació, ni tampoc d'interés de la Comunitat Autònoma.  
El Decret 91/1986 de 8 de juliol del Consell de la Generalitat Valenciana, va regular la creació dels Comités de Coordinació de les zones d'agricultura de muntanya a la Comunitat Valenciana; constituint per Resolució de la Direcció General de Desenvolupament Agrari d?1 de desembre de 1986, el Comitè de Coordinació de la zona de l'Alt Palància-l?Alt Millars, amb el nomenament dels corresponents membres representants de les administracions central, autonòmica i local, el qual ha proposat les obres que figuren en aquesta primera part del Pla d'Obres i Millores Territorials, que han redactat els Serveis Territorials de la Conselleria d?agricultura i Pesca de Castelló, i que sotmeten a l'aprovació de la Conselleria d?agricultura i Pesca, on s'estableix una primera fase de condicionament i millora de camins rurals, així com el condicionament i millora de regadius.  
Havent examinat el Pla, aquesta Conselleria considera que les obres incloses han estat degudament classificades, segons determina l'article 62 de la Llei de Reforma i Desenvolupament Agrari i que les obres que conté, contribuiran a facilitar el procés de producció i comercialització, a un ús més intens de la maquinària i equips, així com també a un major aprofitament i racionalització de l?ús dels recursos hídrics, contribuint en conjunt al desenvolupament i modernització de les explotacions agràries de la zona.  
Per tot açò, fent ús de les facultats que tinc atribuïdes,  
ORDENE:  
Article primer  
Aprovar el Pla d'Obres i Millores Territorials (la. part) de la Zona d?agricultura de Muntanya de l'Alt Palància-l'Alt Millars (Castelló).  
Article segon  
D'acord amb l'article 62 de la Llei de Reforma i Desenvolupament Agrari, les obres incloses en el Pla queden classificades com a obres d'interés general, incloses en el grup a) de l'article 61 de la dita Llei, raó per la qual seran totalment subvencionades.  
DISPOSICIONS FINALS:  
Primera  
Facultar la Direcció General de Desenvolupament Agrari, perquè puga dictar les disposicions que calguen per al desenvolupament d'aquesta Ordre.  
Segona  
Aquesta Ordre entrarà en vigor l?endemà de la seua publicació en el Diari Oficial de la Generalitat Valenciana.  
València, 8 de gener de 1990.  
El Conseller d?agricultura i Pesca,   
LLUIS FONT DE MORA I MONTESINOS


Còpia Permalink ELI